Hulivilipoika
Näin minä sanon noille tän kylän ämmille:
 «kirveltääkö se teitä,
 kun kaikki ma tän kylän tallukkatytöt
 souvarijunnille heitän?»

 Ja minkähän tähden ne tämän kylän ämmät
 on niin leviöitä,
 ja minkähän tähden ne tämän kylän tytöt
 saunassa valvoo öitä?

 Ja älkätte surko, jos hulivilipoika
 se pienen tilkan juopi
 ja hulivilipoika se laulaa ja nauraa
 ja heilalle kihlat tuopi.

 Ja heila on hellä kuin kevähällä heinä
 ja tuores kuin kesätuuli,
 sen silmät on sinisiä taivaita täynnä
 ja mansikkamarja on huuli.

 Ja istu sa, kulta, mun polvelleni
 ja laulele lauluja näitä,
 kun helkatulilla tanssit käy
 ja sirkat ne soittavat häitä!